MAJOR มอบโปรฯตั๋วหนังราคาพิเศษ ผ่านหนังฟอร์มยักษ์-อนิเมะ
MAJOR มอบโปรฯตั๋วหนังราคาพิเศษ ผ่านหนังฟอร์มยักษ์-อนิเมะ
25 ม.ค. 2564

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ส่งภาพยนตร์ “1917” สุดยอดหนังสงครามโลกครั้งที่ 1 การันตีรางวัลลูกโลกทองคำ 2 รางวัล ในสาขาภาพยนตร์ยอดเยี่ยมประเภทดราม่าและสาขาผู้กำกับยอดเยี่ยม กลับมาฉายในโรงภาพยนตร์ และบนจอยักษ์ IMAX อีกครั้ง ในราคาเพียง 100 บาท ตั้งแต่วันที่ 21 มกราคม- 3 กุมภาพันธ์ 2564 ณ โรงภาพยนตร์ในเครือเมเจอร์ ซีนีเพล็กซ์ สาขารังสิต, รัชโยธิน, เซ็นทรัล ปิ่นเกล้า, บางกะปิ, เซ็นทรัล บางนา, ฟิวเจอร์ รังสิต, พระราม 2, พระราม 3, สุขุมวิท, Gateway บางซื่อ, เซ็นทรัล เฟสติวัล เชียงใหม่, อีจีวี บางแค, ควอเทียร์ ซีเนอาร์ต, พารากอน ซีนีเพล็กซ์, ไอคอน ซีเนคอนิค, พาราไดซ์ ซีนีเพล็กซ์, เวสต์เกต ซีนีเพล็กซ์, อีสต์วิลล์ ซีนีเพล็กซ์, ซีคอน ซีนีเพล็กซ์, เอสพลานาด ซีนีเพล็กซ์, เมกา ซีนีเพล็กซ์ และ พรอมานาด ซีนีเพล็กซ์
นอกจากนี้ ได้ร่วมกับ เอ็ม พิคเจอร์ส ตอบรับกระแสภาพยนตร์อนิเมะญี่ปุ่น “Demon Slayer ดาบพิฆาตอสูร เดอะมูฟวี่ : ศึกรถไฟสู่นิรันดร์” ที่กลายเป็นภาพยนตร์อนิเมะที่ทำรายได้สูงสุดในประวัติศาสตร์ญี่ปุ่น จนเกิดเป็นกระแสความนิยมถูกพูดถึงเป็นอย่างมาก ซึ่งครั้งนี้จะนำภาพยนตร์ อนิเมะ 5 เรื่องดัง อาทิ Doraemon : Stand​ by​ Me, Mirai, Weathering with You, Your Name และ A Silent Voice สุดยอดแอนิเมชั่นญี่ปุ่นที่เคยครองใจผู้ชมมาแล้วทั่วประเทศ กลับมาฉายให้แฟนๆ ได้ชมกันอีกครั้ง ในราคาเพียงเรื่องละ 99 บาท สำหรับที่นั่งปกติ หรือ ที่นั่งฮันนีมูน ในระบบปกติ เข้าฉายวันที่ 21 มกราคมนี้ ซื้อบัตรได้ที่ จุดจำหน่ายบัตรชมภาพยนตร์, ตู้จำหน่ายตั๋วอัตโนมัติ E-Ticket และ Major Cineplex Application เฉพาะโรงภาพยนตร์ในเครือเมเจอร์ ซีนีเพล็กซ์ กรุ้ปเท่านั้น